Dekoder.org

Dekoder.org estas ekde 2015 ekzistanta germana platformo kiu publikigas rusajn kaj belorusajn ĵurnalistaĵojn en germana traduko, foje kun komentoj de eŭropaj sciencistoj.

La slogano de tiu ĉi retpaĝaro estis en 2015 malkodi Rusujon, ekde novembro 2020 malĉifri Rusujon kaj Belorusujon.

La ruslingva versio startis interrete en la 2019-a jaro havante la moton читая Европу (legi Eŭropon). La fondinto de tiu ĉi projekto estis Martin Krohs, la aktuala afergvidanto Anton Himmelspach. Inter 2016 kaj 2023 ĉefredaktoris Tamina Kutscher."Tamina Kutscher übernimmt die dekoder-Chefredaktion""Chefredakteurin Tamina Kutscher geht beim Online-Magazin Dekoder von Bord" Tenadas tiun ĉi projekton komunutila kompanio kun limigita respondeco nome Dekoder-gGmbH kun sidejo en Hamburgo.

 Celoj 
La Dekoder-oj volas pliriĉigi altkvalite la en Germanlingvio faratajn debatojn pri Rusujo kaj Belorusio per voĉoj ĵurnalistaj el tiaj landoj mem kaj sciencgvide komprenigi la tuton al ne-fakuloj."Die Russland-Erklärer" Ĉefan fokuson oni metas je sendependaj kaj neŝtataj interretaj komunikiloj. 
La aranĝantoj altestimas interpopolan komprenon kaj klerigon. Ĉio financiĝas per mondonacoj kaj la ofertoj estas senkostaj. Ses personoj estas konstante dungatoj; pli ol 100 liberaj tradukistoj kaj sciencistoj kunlaboras.

 Aranĝoj 
Oni tradukas aĵojn el nedependaj komunikiloj (blank)rusaj (ekz: Republic, Kommersant, Novaja gazeta.Inna Hartwich: "Das russische Russlandbild zeigen" - Ĉe: fr-online.de, 5.11.2015 Fenomenoj kaj fakterminoj nekonataj en la Okcidento klariĝas.Julian Hans: Russland: Gegenrede, ISSN 0174-4917 kolektoj de SZ La eldonantoj nomis tiajn eksplikadojn gnosoj laŭ la helena vorto por ekkono, kompreno. Tradukoj kaj gnosoj interligataj estas. Sekve temas pri hibrida formato."Worum es geht", 13.8.2015 Ĉiam prezentiĝas superrigardoj pri aktualaj debatoj, ankaŭ en ŝtate kontrolitaj komunikiloj."Jenseits eines Schwarz-Weiß-Bildes: Dekoder entschlüsselt Russland – quergewebt" - Ĉe: blog.grimme-online-award.de, 17.5.2016 Spekteblas respektive spekteblis ankaŭ fotaro de junaj rusaj, belorusaj kaj ukrainaj fotistoj, interaktivaj infografikaĵoj kaj temaj dosieroj.

 Honoroj kaj premioj 
La gazeto Medium Magazin metis en februaro 2016 la paĝoj de Dekoder inter la dek plej bonajn ĵurnalistajn projektojn (kun la fondinto Martin Krohs en la kategorio de entreprenisto)."Journalisten des Jahres, Medium Magazin" En 2016 aljuĝata estas la premio Grimme Online Award en la kategorio de informado."Grimme Online Award 2016 verliehen" En junio 2021 denove Grimme-premio estis donata en la kategorio de specialaĵoj."Grimme Online Award 2021 dekoder Specials" Samjare ili ricevis specialan version de la premio Karl-Wilhelm-Fricke-Preis."Karl-Wilhelm-Fricke-Preis 2021"

La historiscienca fakforumo H-Soz-Kult konstatis ke profundaj informoj pri la tri menciitaj landoj multe pli demandiĝas ekde la invado de Rusio en Ukrainion (2022) kaj laŭdis sekve: Dekoder gelingt es, diesen Bedarf in vielfältiger Weise zu decken und verschiedene Perspektiven zu bieten, ohne die Leser:innen zu überfahren oder hilflos zurückzulassen. Es ist eine besondere Leistung dieser Plattform, zu simple Perspektiven auf den postsowjetischen Raum, aber auch auf die Dynamiken des Krieges zu korrigieren.Michel Abeßer:  "Rezension zu: Dekoder" - Ĉe: H-Soz-Kult. Kommunikation und Fachinformation für die Geschichtswissenschaften, 13.6.2023 - Traduko: Dekoder kapablas kovri tiun ĉi demandegon varie kaj sub diversaj perspektivoj sen tro streĉi la legantojn aŭ lasi ilin senhelpataj. Jen la vera merito de tiu ĉi platformo: korekti tro simplajn interpretojn de la postsovetiaj societoj kaj de militaj dinamikoj.

 Referencoj 

 Eksteraj ligiloj 
 hejmpaĝo
 intervjuo kun la fondinto Martin Krohs, 2016
 "So viel über Russland lernt man heute sonst fast nirgends" – eksplikoj fare de Martin Krohs 
 "Wir müssen davon ausgehen, dass die Tage für unabhängige Medien in Russland im Grunde gezählt sind." - intervjuo kun ĉefredaktistino Tamina Kutscher, ĉe: TAZ, 6.3.2022 
 "Kriegspropaganda in russischen Polit-Talkshows" - Ĉe: Spiegel, 25.3.2022

Kategorio:Hamburgo
Kategorio:Amaskomunikiloj en Germanio
Kategorio:Aperis en 2015
Kategorio:Amaskomunikiloj en Rusio
Kategorio:Amaskomunikiloj en Belorusio
Kategorio:Amaskomunikiloj en Ukrainio
Kategorio:Neprofitcelaj organizaĵoj
Kategorio:Germanaj gazetoj
Kategorio:Interreto
Kategorio:Invado de Rusio en Ukrainion (2022)
Kategorio:Rilatoj de Rusio kaj Ukrainio
Kategorio:Propagando en Rusio